મળતી માહિતી અનુસાર ગત 13/5/2018ના રોજ બારડોલીના સરદાર પટેલ તુલસીમાર્ગ ઉપરથી પસાર થતી ખાડીમાં મસમોટા પાઇપોઉતારવાની કામગીરી શરૂ કરવામાં આવી હતી. બારડોલી નગરપાલિકા દ્વારા થઈ રહેલ આ કામગીરી કોન્ટ્રાકટર બ્રિજેશ પટેલને સોંપવામાં આવી હતી. પાઇપ મોટા હોય ક્રેનની મદદ લેવામાં આવી હતી. આ કામગીરી બારડોલીની ક્રેનસર્વિસ આપતી એજન્સીને સોંપવામાં આવીહતી. સવારના સમયે વીજ મથકના કર્મચારીઓ સ્થળ ઉપર આવ્યા હતા. અને તેઓ હાઈ ટેંશન લાઈનનો પુરવઠો બંધ કરે તે પહેલા જ કોઈ કારણોસર ઉતાવળ કરતા ક્રેઈન સર્વિસના ચાલકનાસીદ ખાન હમીદ ખાન પઠાણ (રહે પાલોદ,કીમ ચાર રસ્તા, તા. માંગરોળ) દ્વારા એક પાઈપને ઊંચકી કામગીરી શરુ કરી દેવાઈ હતી. આ સમયે ક્રેઈન ચાલક અને ઓપરેટરની અનદેખીના કારણે ક્રેઈનનો ઉપલો હિસ્સો હાઈ ટેંશન વીજ લાઇનને અડી હતો. આ સમયે ક્રેઈનના ગાર્ડને અડીને ઉભેલા બે શ્રમજીવી સલીમખાન અઝીઝ મિયાં પઠાણ તથા ગુલામ સરવર ઇસરાયેલને વીજ કરંટ લાગ્યો હતો. જેમાં ગુલામ સરવર બચી જવા પામ્યો હતો. જ્યારે ભારે વીજપ્રવાહના કારણે સલીમખાન સ્થળ પર જ મોત થયૂ હતું. આ સમગ્ર મામલે બારડોલી નગરપાલિકા,કોન્ટ્રાકટર અને ક્રેઇન ઓપરેટરની ભૂલ સામે આવી હતી. આથી ઉત્તરપ્રદેશના બદાયું જિલ્લાના વજીરગંજથી આવેલા મૃતકના પિતા અઝીઝમિયાં મહેમુદઅલી પઠાણે મંગળવારના રોજ બારડોલી પોલીસમાં પુત્રના મોતના જવાબદારો એજન્સીના સુપરવાઇઝર જેનશ નરેશ પટેલ, ક્રેઈન માલિક નાસરૂલ્લાખાન હમીદખાન પઠાણ અને ક્રેઈન ઓપરેટર નાસિરખાન હમીદખાન પઠાણ સામે ફરિયાદ કરી હતી. પોલીસે ત્રણેય વિરુદ્ધ સદોષ માનવ વધનો ગુનો નોંધી તપાસ હાથ ધરી છે.